open-index/open-wikipedia-markdown huggingface dataset:
ไผ่ (แก้ความกำกวม)

**ไผ่** สามารถหมายถึง
* ไผ่ ไม้พุ่มหลายชนิดและหลายสกุลใน วงศ์หญ้า Poaceae
* ไผ่ตง
* ไผ่แดง นวนิยายแนวเสียดสีสังคม ซึ่งประพันธ์โดยหม่อมราชวงศ์คึกฤทธิ์ ปราโมช
* ไผ่ พงศธร ศิลปินเพลงลูกทุ่ง
* ไผ่ เฟิร์สเตจ นักร้องค่ายจีเอ็มเอ็ม แกรมมี่
ดาวฤกษ์ชนิด ที วัว

[thumb|250px|ภาพวาดดาวฤกษ์ ที วัว กับแผ่น[จานพอกพูนมวล]]

**ดาวฤกษ์ชนิด ที วัว** () เป็นดาวแปรแสงชนิดหนึ่ง ตั้งชื่อตามดาวต้นแบบของมันคือดาวที วัว () มักพบในบริเวณใกล้เมฆโมเลกุล สามารถระบุได้จากการเปลี่ยนแปลงของแสงและโครโมสเฟียร์ที่มีกำลังสูง

ดาวฤกษ์ชนิด ที วัว เป็นดาวฤกษ์ที่อยู่ในสภาวะก่อนเข้าสู่แถบลำดับหลัก คือดาวฤกษ์อายุน้อยที่สุดที่มองเห็นได้ ในระดับสเปกตรัมเอฟ จี เค และเอ็ม  (มีมวลน้อยกว่า 2 เท่าของมวลดวงอาทิตย์) อุณหภูมิพื้นผิวมีค่าใกล้เคียงกับดาวฤกษ์บนแถบลำดับหลักที่มีมวลใกล้เคียงกัน แต่มีความส่องสว่างมากกว่าอย่างมากเพราะรัศมีของมันใหญ่กว่า อุณหภูมิในใจกลางยังค่อนข้างต่ำสำหรับฟิวชั่นของไฮโดรเจน พลังงานของมันมาจากการปลดปล่อยพลังงานแรงโน้มถ่วงเพื่อเข้าสู่แถบลำดับหลัก ซึ่งจะใช้เวลาประมาณ 100 ล้านปี โดยทั่วไปดาวฤกษ์กลุ่มนี้มักหมุนรอบตัวเองในเวลาระหว่าง 1-12 วัน ขณะที่ดวงอาทิตย์ของเราใช้เวลาหมุนรอบตัวเองราว 1 เดือน

## ดูเพิ่ม
* ดาวแปรแสงกลุ่มดาวนายพราน
* กลุ่มดาววัว

หมวดหมู่:ประเภทของดาวฤกษ์
หมวดหมู่:วิวัฒนาการของดาวฤกษ์
เจ้าจอมมารดาภิมสวน ในรัชกาลที่ 1

**เจ้าจอมมารดาภิมสวน** บางตำราเขียน ภีมสวน เจ้าจอมมารดาในพระบาทสมเด็จพระพุทธยอดฟ้าจุฬาโลกมหาราช ถวายตัวตั้งแต่สมัยที่ทรงดำรงตำแหน่งสมเด็จเจ้าพระยามหากษัตริย์ศึก มีพระราชโอรส 1 พระองค์และพระราชธิดา 1 พระองค์ คือ

*พระเจ้าบรมวงศ์เธอ กรมหมื่นพิทักษ์เทวา ประสูติเมื่อปีจอ พ.ศ. 2321 ในช่วงแผ่นดินสมเด็จพระเจ้าตากสินมหาราช สิ้นพระชนม์ในสมัยรัชกาลที่ 2
* พระเจ้าบรมวงศ์เธอ พระองค์เจ้าผะอบ ประสูติเมื่อปีมะโรง พ.ศ. 2327 สิ้นพระชนม์ในสมัยรัชกาลที่ 1

หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังไม่ทราบปีที่เสียชีวิต
หมวดหมู่:พระภรรยาในรัชกาลที่ 1
ภิมสวน
ภาษาไทแดง

**ภาษาไทแดง** เป็นภาษาของชาวไทแดงในเวียดนามตะวันตกเฉียงเหนือและริมชายแดนลาวตะวันออกเฉียงเหนือ จัดอยู่ในกลุ่มภาษาไท โดยมีความเชื่อมโยงอย่างใกล้ชิดกับภาษาไทดำและภาษาไทขาว เช่นเดียวกันกับภาษาที่มีความเกี่ยวข้องห่าง ๆ กับภาษาที่พูดกันในประเทศไทยสมัยใหม่

ภาษานี้จัดให้เป็นส่วนหนึ่งของชุมชนชาติพันธุ์ทางการ Thái ในเวียดนามและกลุ่มผสมผู้ไทในลาว

## การจัดอันดับ
ภาษาไทแดงจัดให้อยู่ในตระกูลภาษาขร้า–ไท ตั้งอยู่ในกลุ่มภาษาไท และกลุ่มย่อยตะวันตกเฉียงใต้ ภาษา Tai Meuay มีความใกล้ชิดกับภาษาไทแดง

## ระบบการเขียน
ภาษาไทแดงมีความแตกต่างจากความสัมพันธ์ใกล้ชิดระหว่างไทขาวและไทดำตรงที่แม้จะไม่มีระบบการเขียนเป็นของตัวเอง แต่ผู้พูดก็ใช้ระบบการเขียนไทเวียดเป็นครั้งคราว

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ไทแดง
ไทแดง
เอดิซอน บาเลนเซีย

**เอดิสัน วาเลนเซีย ดิแอซ** (Edison Valencia Diaz)  นักมวยสากลชาวโคลัมเบีย เกิดเมื่อ 17 กุมภาพันธ์ พ.ศ. 2520 สถิติการชก 28 ครั้ง ชนะ 20 (น็อค 16) แพ้ 8 

## เกียรติประวัติ

* แชมป์ WBC FECARBOX รุ่นไลท์เวลเตอร์เวท
** ชิง 23 ธันวาคม 2543 ชนะคะแนน อาเมอร์ ริเวรา ที่ โคลัมเบีย
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์เฟเธอร์เวท IBF เมื่อ 25 กันยายน 2542 แพ้น็อค เลห์โลโฮโนโล เลดวาบา ยก 5 ที่ สหรัฐ
** ชิงแชมป์เงารุ่นจูเนียร์เฟเธอร์เวท IBF เมื่อ 23 มีนาคม 2544 แพ้คะแนน ฟ้าประกอบ รักเกียรติยิม ที่ กทม.
** ชิงแชมป์ WBC FECARBOX รุ่นซูเปอร์เฟเธอร์เวทเมื่อ 2 กุมภาพันธ์ 2550 แพ้คะแนน ยีน ฮาเวียร์ โซเตโล ที่ โคลัมเบีย

## อ้างอิง

* สถิติการชก boxrec.com 
หมวดหมู่:นักมวยสากลชาวโคลอมเบีย
ดารัณ บุญยศักดิ์

**ดารัณ บุญยศักดิ์** หรือชื่อเดิม **สินิทธา บุญยศักดิ์** (เกิด 5 มิถุนายน พ.ศ. 2522) ชื่อเล่น **นุ่น** เป็นอดีตนักแสดงชาวไทย และเป็นพี่สาวของเฌอมาลย์ บุญยศักดิ์ ซึ่งเป็นนักแสดงเช่นกัน

## ประวัติ
เข้าสู่วงการบันเทิงโดยการมีผลงานโฆษณาชิ้นแรกคือ ลูกอมฮอลล์  โดยมีผลงานที่สร้างชื่อคือโฆษณาเครื่องสำอางยี่ห้อมีสทีนที่แสดงคู่กับ ไมเคิล พูพาร์ต ส่วนผลงานละคร แสดงละครเรื่อง โบตั๋น, ละครเล่ห์เสน่หา, ละครทรายสีเพลิง และยังแสดงในมิวสิกวิดีโอเพลง ครึ่งหนึ่งของชีวิต ของแอม, จูบลา ของ วงซีล

สำเร็จการศึกษาระดับประกาศนียบัตรวิชาชีพ หลักสูตรการตลาด จากโรงเรียนเซนต์เทเรซา (ปัจจุบันคือ วิทยาลัยเทคโนโลยีเซนต์เทเรซา) และระดับอุดมศึกษา จากคณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (มศว ประสานมิตร)

ทางด้านภาพยนตร์ มีผลงานการแสดง เรื่อง *[[เรื่องรัก น้อยนิด มหาศาล]]* ที่ทำให้เธอได้รับรางวัล นักแสดงนำหญิงยอดเยี่ยม จากรางวัลชมรมวิจารณ์บันเทิง ครั้งที่ 12 และนักแสดงนำหญิงยอดเยี่ยม จาก Starpics Thai Film Awards 2546

ปลายปี พ.ศ. 2559 ดารัณผันตัวไปเป็นครูสอนทำอาหารและขนมไทย

## ผลงาน
### ภาพยนตร์
* *[[เรื่องรัก น้อย นิด มหาศาล]]* (2546) น้อย 
* *[[ข้าวเหนียวหมูปิ้ง]]* (2549) แม่บี
* *[[A Moment in June]]* (2552) ว่าที่เจ้าสาว

### ละครโทรทัศน์

## ผลงานเพลง
* ทะเลแห่งฝัน เฌอมาลย์ร่วมร้องกับดารัณ

## ผลงานซิทคอม
* บ้านนี้มีรัก [2549] รับบท ฝ้าย ช่อง 9
* โคกคูนตระกูลไข่ [2550] รับบท พัชรินทร์ (รับเชิญ) ช่อง 5
* ระเบิดเถิดเทิง [2550-2552] รับบท หลิว ช่อง 5

## ผลงานมิวสิควิดีโอ
* เพลง ซุปเปอร์ฮีโร่ แรพเตอร์ (2536)
* เพลง ขุมทรัพย์สุดหัวใจ วสุ แสงสิงแก้ว (2536)
* เพลง I SWEAR แองเจลลิต้า ลี (2537)
* เพลง เธอคือผู้หญิงคนนั้น ทู สังกัด RS PROMOTION (2538)
* เพลง จูบลา Zeal (2547)
* เพลง ครึ่งหนึ่งของชีวิต เสาวลักษณ์ ลีละบุตร (2548)
* เพลง พรุ่งนี้ เสาวลักษณ์ ลีละบุตร (2548)

## ผลงานโฆษณา
* ลูกอมฮอลล์ (2537)
* เครื่องสำอางยี่ห้อมีสทีน
* แชมพูซันซิล
* ครีมอาบน้ำอ่อนละมุนบิโอเรยู

## อ้างอิง

## แหล่งข้อมูลอืน
* 

หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากโรงเรียนเขมะสิริอนุสสรณ์
หมวดหมู่:พุทธศาสนิกชนชาวไทย
เส้นตั้งฉาก

[right|thumb|250px|เส้น AB ตั้งฉากกับเส้น CD เพราะทำให้เกิด[มุมฉาก (สีส้มและฟ้า)]]

ในเรขาคณิต เส้นตรงสองเส้น หรือระนาบสองระนาบ หรือเส้นกับระนาบ จะตั้งฉากกันเมื่อทั้งคู่ทำมุมฉากกัน
* เส้น C จะตั้งฉากกับระนาบ A ถ้าเส้น C ตั้งฉากกับทุกเส้นที่ตัดกับเส้น C ในระนาบ A
* ระนาบ A และ B จะตั้งฉากกันถ้าระนาบ B มีเส้นตรงที่ตั้งฉากกับระนาบ A

หมวดหมู่:เรขาคณิตมูลฐาน

หมวดหมู่:การกำหนดทิศทาง
โปรอีโวลูชันซ็อกเกอร์ 2009

***โปรอีโวลูชันซ็อกเกอร์ 2009*** (หรือ PES2009) เป็นวิดีโอเกมฟุตบอล ที่ได้รับการพัฒนาโดยโคนามิ

## วิธีการเล่น
ใช้จอยในการบังคับ ตัวผู้เล่นในเกม โดยใช้การเล่นแบบเดียวกับเกม **วินนิง** (Winning) ในเพลย์สเตชัน
โดยการกด ขึ้น,ซ้าย,ลง,ขวา เพื่อบังคับทิศทาง
สี่เหลี่ยม เพื่อ ชู้ด (ยิงประตู) หรือ เตะบอลทิ้ง
วงกลม (O) เพื่อ เปิดลูก,โยนยาว หรือ สไลด์
สามเหลี่ยม เพื่อ จ่ายทะลุช่อง หรือ ให้ผู้รักษาประตูวิ่งออกมาเพื่อตัดบอล
กากบาท (X) เพื่อ ส่งลูก หรือ แย่งลูก
R1 เพื่อ วิ่งเร็ว
R2 -- ไม่ทราบ --
L1 เพื่อเลือกตัวผู้เล่นในสนาม
L2 -- ไม่ทราบ --
R3 -- ไม่ทราบ --
L3 -- บังคับทิศทาง --
Start เพื่อ เลือก Option ต่างๆ
Select -- ไม่ทราบ --

## ทีมฟุตบอล
### สโมสร
สโมสรต่างๆที่อยู่ใน

* Premier League (พรีเมียร์ลีก)
* La Liga (ลาลิกา)
* Ligue 1 (ลีกเอิง)
* Eredivisie
* Seria A (เซเรีย อา)
* กรีช
* อาเจนติน่า
* เบลเยี่ยม
* บราซิล
* โครเอเชีย
* สาธารณรัฐเช็ก
* เดนมาร์ก

* ฟินแลนด์
* เดนมาร์ก
* นอร์เวย์
* โปรตุเกส
* โรมาเนีย
* รัสเซีย
* สก็อตแลนด์
* เซอร์เบียร์
* สวีเดน
* สวิตเซอร์แลนด์
* ตุรกี
* ยูเครน

### ทีมชาติ

 
**แอฟริกา**
*
*3
*2
*3**
*
*<sup>1, 2</sup>
*
*<sup>1</sup>

**เอเชีย**
*<sup>3</sup>
*<sup>1</sup>
*<sup>1</sup>
*<sup>3</sup>
*<sup>1</sup>
* [[ฟุตบอลทีมชาติเกาหลีใต้|เกาหลีใต้]]<sup>3</sup>
*<sup>1</sup>
*<sup>1</sup>

**ยุโรป**

*
*
*<sup>1</sup>
*<sup>3</sup>
*<sup>3</sup>
*
*<sup>3</sup>
*
*<sup>3</sup>
*<sup>1</sup>
*<sup>3</sup>
*
*<sup>3</sup>
*
*<sup>3</sup>

*<sup>3</sup>
*<sup>3</sup>
*
*
*<sup>3</sup>
*
*
*<sup>3</sup>
*<sup>1</sup>
*<sup>1</sup>
*
*<sup>3</sup>
*<sup>3</sup>
*
*<sup>3</sup>
*
*<sup>1</sup>

**อเมริกาใต้**

*<sup>3</sup>
*<sup>3</sup>
*
*
*
*
*
*

**อเมริกาเหนือ'''

*1, 2
*1
*
*1

## สนาม

หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เกมสำหรับวินโดวส์
หมวดหมู่:เกมชุดโปรอีโวลูชันซ็อกเกอร์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:เกมสำหรับนินเท็นโดวี
หมวดหมู่:เกมสำหรับเพลย์สเตชัน 2
หมวดหมู่:เกมสำหรับเพลย์สเตชันแบบพกพา
หมวดหมู่:เกมสำหรับโทรศัพท์มือถือ
ทฤษฎีสรรพสิ่ง

**ทฤษฎีแห่งสรรพสิ่ง** () เป็นทฤษฎีที่เกิดจากความต้องการในการหาคำตอบของปริมาณทางฟิสิกส์ในเรื่องต่าง ๆ ด้วยชุดสมการเพียงชุดเดียว ซึ่งนับว่าเป็นหนึ่งในทฤษฎีที่แสดงให้เห็นถึงความพยายามและความท้าทายของมนุษย์ต่อธรรมชาติ โดยทฤษฎีนี้ได้ถูกริเริ่มมาจาก อัลเบิร์ต ไอน์สไตน์ นักฟิสิกส์ผู้ค้นพบทฤษฎีสัมพัทธภาพอันโด่งดัง ซึ่งเขาคาดว่าทฤษฎีดังกล่าวสามารถเป็นจริงได้ อย่างไรก็ตาม ถึงแม้ว่าเขาจะไม่สามารถแก้ไขปัญหาในหัวข้อนี้ได้ แต่นักฟิสิกส์ในปัจจุบันก็มีความพยายามที่จะสร้างและคาดหวังต่อทฤษฎีดังกล่าว จนเป็นประเด็นทางฟิสิกส์ที่มีนักฟิสิกส์ทฤษฎีสนใจกันมากที่สุดทฤษฎีหนึ่งอีกด้วย

## ดูเพิ่ม
*ทฤษฎีสัมพัทธภาพ
*ทฤษฎีสตริง
*กลศาสตร์นิวตัน
*กลศาสตร์ควอนตัม
*คลื่นแม่เหล็กไฟฟ้า

หมวดหมู่:ฟิสิกส์ทฤษฎี
ยอก โซธอท

**ยอก โซธอท** (*Yog-Sothoth*) เป็นหนึ่งในเอาเตอร์ก็อดในงานประพันธ์ชุดตำนานคธูลูของเอช. พี. เลิฟคราฟท์ โดยชื่อของยอก โซธอทถูกกล่าวถึงครั้งแรกในนิยายเรื่อง *The Case of Charles Dexter Ward* (ประพันธ์ในปีพ.ศ. 2470 ได้รับการตีพิมพ์ในปีพ.ศ. 2484)

## ลักษณะ
ยอก โซธอทมีฉายาว่า *ผู้แอบแฝง ณ ธรณีประตู* (The Lurker at the Threshold) *กุญแจและประตู* (The Key and the Gate) *ผู้อยู่พ้น* (Beyond One) *ผู้เปิดทาง* (Opener of the Way) และ *ทั้งหมดในหนึ่งเดียว และ หนึ่งเดียวในสรรพสิ่ง* (The All-in-One and the One-in-All) เป็นเอาเตอร์ก็อดซึ่งเป็นตัวแทนของมิติและเวลาทั้งมวล แต่ไม่สามารถปรากฏกายในจักรวาลส่วนที่เรียบง่ายซึ่งมนุษย์อาศัยอยู่ได้ ซึ่งเรื่องนี้ระบุไว้ในเรื่อง *Through the Gates of the Silver Key* (พ.ศ. 2477)โดยเลิฟคราฟท์และอี. ฮอฟแมน ไพรซ์

ยอก โซธอทสามารถรับรู้ได้ถึงสรรพสิ่งในอดีต ปัจจุบัน และ อนาคต ผู้ที่ทำให้ยอก โซธอทพึงพอใจจะได้รับความรู้มากมาย แต่การรับความรู้จากยอก โซธอทมากเกินไปจะนำมาซึ่งความหายนะของคนคนนั้น นักประพันธ์บางคนยังระบุไว้ว่าผู้ที่จะเรียนรู้จากยอก โซธอทต้องแลกด้วยการสังเวยชีวิตหรือการยอมเป็นข้ารับใช้ของยอก โซธอทไปตลอดกาล

ใน Rerum Supernatura จากเกมเล่นตามบทบาท *Call of Cthulhu*ได้ลงความเห็นไว้ว่าชื่อของยอก โซธอทอาจจะมีที่มาจากภาษาอาหรับ "อัชูซ่าซา ญาญิอฺ" (يجيء الشذاذ) หมายถึง "ผู้พิกลที่เคิบคลาน"  

เมื่อปรากฏกาย ยอก โซธอทจะมีรูปลักษณ์เป็นฟองสบู่หลากสีหลากขนาด ยอก โซธอทเป็นเอาเตอร์ก็อดเพียงตนเดียวที่มีอำนาจเทียบได้กับอซาธอทและมีสติปัญญามากกว่า *ยิบ ทสตลล์* ผู้เฝ้ามองสรรพสิ่ง ยอก โซธอทยังเป็นคู่ของชุบ นิกกูรัธ ซึ่งทั้งคู่ได้ให้กำเนิด นุกและเยบ *ความเหลวไหลแฝด* ซึ่งนุกนั้นเป็นผู้ให้กำเนิดคธูลูและฮัสเทอร์ นอกจากนั้น ในเรื่อง *The Dunwich Horror* (พ.ศ. 2472) ยอก โซธอทได้ให้กำเนิดทายาทฝาแฝดกับสาวกมนุษย์ในตระกูลเวทลีย์ โดยแฝดคนแรก วิลเบอร์ เวทลีย์ นั้นเป็นมนุษย์ที่มีร่างกายพิสดาร ส่วนแฝดอีกคนเป็นสัตว์ประหลาดล่องหน

## หมายเหตุ

## อ้างอิง
*

*

*

หมวดหมู่:เทพในตำนานคธูลู
เมโทรสเตชัน

**เมโทรสเตชัน** () เป็นวงป็อปร็อกอเมริกัน ก่อตั้งวงในปี 2006 ในลอสแอนเจลิส รัฐแคลิฟอร์เนีย ในช่วงปลายปี 2006 ทางวงเซ็นสัญญากับค่าย Columbia/Red Ink พวกเขาเป็นที่รู้จักจากผลงานเพลงท็อปเท็น "Shake It" ซึ่งมาจากอัลบั้มชุดแรกในชื่อวงเอง โดยมีสมาชิก เทรซ ไซลัส (พี่ชายของนักแสดงในฮันนาห์มอนทานา ของไมลีย์ ไซลัส) และเมสัน มัสโซ (พี่ชายของนักแสดงในฮันนาห์มอนทานา ของมิตเชล มัสโซ) 

## อ้างอิง

หมวดหมู่:กลุ่มดนตรีร็อกสัญชาติอเมริกัน
หมวดหมู่:ศิลปินสังกัดโคลัมเบียเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2549
วินโดวส์เอ็นที 4.0

**วินโดวส์เอ็นที 4.0** (, *วินโดวส์เอ็นทีสี่จุดศุนย์*) เป็นระบบปฏิบัติการ วินโดวส์เอ็นที รุ่นหลักที่พัฒนาโดยไมโครซอฟท์ โดยมุ่งเป้าไปที่ตลาดเซิร์ฟเวอร์ข้อมูลและเวิร์กสเตชันส่วนบุคคล เป็นตัวต่อยอดโดยตรงจาก วินโดวส์เอ็นที 3.51 โดยวางจำหน่ายในวันที่ 31 กรกฎาคม ค.ศ. 1996 และวางจำหน่ายในวันที่ 24 สิงหาคม พ.ศ. 1996 โดยรุ่นเซิร์ฟเวอร์วางจำหน่ายในเดือนกันยายน พ.ศ. 1996

การเปลี่ยนแปลงที่ผู้ใช้เห็นได้ชัดเจนที่สุดคือการนำอินเทอร์เฟซผู้ใช้ของวินโดวส์ 95 มาใช้ โดยนำคุณลักษณะต่างๆ เช่น สตาร์ทเมนูและทาสก์บาร์มาไว้ในกลุ่มผลิตภัณฑ์วินโดวส์เอ็นที นอกจากนี้ยังมีการปรับปรุงประสิทธิภาพและความเสถียรต่างๆ ให้กับส่วนประกอบระดับระบบ รวมถึงส่วนประกอบใหม่ๆ เช่น Cryptography API, DCOM, TAPI 2.0 และตัวจัดการงาน รวมถึงการรองรับไดเรกต์เอกซ์แบบจำกัด ตลอดวงจรการสนับสนุน NT 4.0 ได้รับการอัปเดตและเซอร์วิสแพ็กต่างๆ มากมาย ซึ่งประกอบด้วยแพตช์ การปรับปรุงการรองรับฮาร์ดแวร์ และส่วนประกอบใหม่ๆ อื่นๆ เอ็นที 4.0 รุ่นใหม่ 2 รุ่นได้รับการเผยแพร่หลังเปิดตัว รวมถึงรุ่นโมดูลาร์สำหรับระบบฝังตัว และรุ่นเทอร์มินัลเซิร์ฟเวอร์ เอ็นที 4.0 เป็นเวอร์ชันสุดท้ายของวินโดวส์เอ็นทีที่จะรองรับโปรเซสเซอร์ RISC จนกระทั่งมีการเพิ่มการรองรับ ARM ลงในวินโดวส์อาร์ทีซึ่งใช้วินโดวส์ 8 เป็นพื้นฐาน

เอ็นที 4.0 รุ่นส่วนใหญ่ถูกแทนที่ด้วยวินโดวส์ 2000 ในวันที่ 15 ธันวาคม ค.ศ. 1999 การสนับสนุนหลักสำหรับเวิร์กสเตชันวินโดวส์เอ็นที 4.0 สิ้นสุดลงในวันที่ 30 มิถุนายน ค.ศ. 2002 และตามมาด้วยการสนับสนุนขยายระยะเวลาซึ่งสิ้นสุดลงในวันที่ 30 มิถุนายน ค.ศ. 2004 การสนับสนุนหลักสำหรับเวิร์กสเตชันวินโดวส์เอ็นที 4.0 สิ้นสุดลงในวันที่ 30 มิถุนายน ค.ศ. 2002 และตามมาด้วยการสนับสนุนขยายระยะเวลาซึ่งสิ้นสุดลงในวันที่ 30 มิถุนายน พ.ศ. 2004 การสนับสนุนหลักของวินโดวส์เอ็นที 4.0 เซิร์ฟเวอร์ สิ้นสุดลงในวันที่ 31 ธันวาคม ค.ศ. 2002 และการสนับสนุนเพิ่มเติมจะสิ้นสุดลงในวันที่ 31 ธันวาคม ค.ศ. 2004 วินโดวส์เอ็นที 4.0 เอ็มเบ็ดเด็ด จะถูกแทนที่ด้วยวินโดวส์เอ็กซ์พีเอ็มเบ็ดเด็ด โดยการสนับสนุนหลักสิ้นสุดลงในวันที่ 30 มิถุนายน ค.ศ. 2003 และตามมาด้วยการสนับสนุนขยายในวันที่ 11 กรกฎาคม ค.ศ. 2006

## อ้างอิง

หมวดหมู่:วินโดวส์เอ็นที
หมวดหมู่:ระบบปฏิบัติการกรรมสิทธิ์
แม็กซิมา (ซอฟท์แวร์)

**Maxima** เป็น ซอฟต์แวร์เสรี เพื่องาน computer algebra system (CAS) พัฒนาขึ้นด้วยภาษา common lisp โดยอิงจาก Macsyma รุ่นปีคศ. 1982 โดย Maxima ใช้ GNU General Public License และทำงานบนแพลตฟอร์มแบบ POSIX เช่น Mac OS X, Unix, BSD และ Linux รวมถึง Microsoft Windows

**Maxima** สามารถใช้ gnuplot ในการพลอตกราฟทั้งสองและสามมิติ

## ตัวอย่างการใช้งาน
การใช้ *solve( )* เพื่อแก้สมการ


```pascal
solve(h^2 + (x/2)^2 = l^2, h)
```


จะได้

\left[ h=-\over{2}} , h=\over{2}} \right]

นอกจากนี้ยังใช้สร้างผลลัพธ์ให้ TeX ได้ด้วย *tex( )* เช่น


```pascal
tex(integrate(f(x,y),y,g(x),h(x)))
```


จะได้


```latex
$$\int_{g\left(x\right)}^{h\left(x\right)}{f\left(x , y\right)\;dy} $$
```


ซึ่งนอกจากจะนำไปใช้ใน LaTeX แล้วยังสามารถนำไปใช้ร่วมกับ **[[วิกิพีเดีย:en:Help:Displaying a formula|]]** ของ MediaWiki และจะให้ผลดังนี้

\int_{g\left(x\right)}^{h\left(x\right)}{f\left(x , y\right)\;dy}

## ดูเพิ่ม
* maxima.sourceforge.net เว็บไซต์ทางการ
* Mathematica
* Computer Algebra System (CAS)
หมวดหมู่:ซอฟต์แวร์เสรี
โยโมงิอุ

thumb|ภาพจากม้วนภาพตำนานเก็นจิ ตอน โยโมงิอุ จาก พิพิธภัณฑ์ศิลปะโตคุกาวะ

**โยโมงิอุ** (; *คฤหาสน์หญ้าคา*) เป็นบทที่ 15 ของตำนานเก็นจิ ผลงานของ มุระซะกิ ชิคิบุ จากทั้งหมด 54 บท เป็นบทที่ดำเนินเรื่องช่วงระหว่างบท อะคะชิ และ มิโอะซึคุชิ

## ที่มาของชื่อบท โยโมงิอุ
thumb|ต้น ''โยะโมะงิ (โกฐจุฬาลัมพาญี่ปุ่น)''

**โยโมงิ** (蓬 - ヨモギ  yomogi) หรือ  Japanese mugwort  มีชื่อทางวิชาการว่า *Artemisia indica* var. *maximowiczii* โยะโมะงิเป็นพืชป่าที่อยู่ในสกุลโกฐจุฬาลัมพา เป็นพืชที่โตเร็วมาก สามารถโตได้ถึง 1.2 เมตร  แตกหน่อขยายพันธุ์ได้อย่างรวดเร็ว มีดอกเล็ก ๆ สีน้ำตาลอมเหลือง 2 เพศในดอกเดียว ออกดอกช่วงเดือนกรกฎาคมถึงพฤศจิยายน สามารถปลิวไปตามลมได้เพื่อขยายพันธุ์ ใบเป็นรูปขนนก มีขนใต้ใบ เป็นสมุนไพร และ สามารถนำมาทำขนมที่เรียกว่า คุสะโมจิ

**โยโมงิอุ** (蓬生) หมายถึง บ้านทรุดโทรมพุพังที่รกด้วยหญ้าและวัชพืช เช่น โยะโมะงิ

## ตัวละครสำคัญในบท

* **เก็นจิ** : ตำแหน่งกอนไดนะกอน อายุ 28-29
* **ซุอะสึมุฮะนะ** : องค์หญิงพระธิดาขององค์ชายแห่งฮิตะจิ
* **พี่ชายของซุเอะสึมุฮะนะ** : เป็นพระ
* ** จิจู** : พี่น้องร่วมแม่นมเดียวกับซุเอะสึมุฮะนะ
* **ป้าของซุเอะสึมุฮะนะ** : ภริยาของรองเจ้าเมืองดะไซฟุ
* **โชโช** : ป้าของจิจู นางกำนัลของซุเอะสึมุฮะนะ
* **โคะเระมิตสึ** : คนสนิทและพี่น้องร่วมแม่นมเดียวกับเก็นจิ

## เรื่องย่อ

ช่วงที่เก็นจิเนรเทศตัวเองไปยังหาดสุมะนั้น ไม่มีผู้ใดคอยดูแลซุเอะสึมะฮะนะ เจ้าหญิงแห่งฮะตะจิเลย เมื่อขาดการดูแล คฤหาสน์ที่นางพำนักก็เก่าโทรมพุพังไป   นกเค้าแมวร้องเสียงน่ากลัวออกมาจากป่า ผีป่าโคะดะมะปรากฏตนหลอกหลอน วัชพืชพงหญ้าแขมรกเรื้อสูงจดหลังคา เถาวัลย์เรื้อนบังประตูเข้าออกหนาทึบ เด็กเลี้ยงวัวถึงกับต้อนวัวและม้าเข้ามากินหญ้าในช่วงฤดูใบไม้ผลิและฤดูร้อน พายุพัดโถงทางเดินจนพังทลาย  กระทั่งโขมยขโจรยังเมินเพราะไม่มีอะไรให้ลักขโมย

เจ้าหญิงแห่งฮิตะจิมีป้าคนนึง ป้านางแค้นเคืองมารดาของนางมาก บัดนี้คฤหาสน์ของซุเอะสึมุฮะนะนั้นทรุดโทรมเต็มที ป้าของนางจึงคิดจะจ้างซุเอะสึมุฮะนะที่มีศักดิ์เป็นถึงองค์หญิงไปเป็นพี่เลี้ยงของลูก ๆ ป้าของนางภูมิใจมากที่สามีได้รับตำแหน่งเป็นรองเจ้าเมืองดะไซฟุอันห่างไกล นางขึ้นรถเทียมวัวหรูมาเทียบหน้าคฤหาสน์พุพังของซุเอะสึมุฮะนะ และพยายามหว่านล้อมให้ซุเอะสึมุฮะนะไปดะไซฟุเป็นพ่เลี้ยงเด้กให้ได้ แต่ซุเอะสึมุฮะนะไม่ยอม ป้าของนางจึงขอนำบ่าวไพร่รู้งานทั้งหลายในคฤหาสน์ไปด้วยจนหมด องค์หญิงต้องร้องไห้ด้วยความท้อแท้สิ้นหวัง

รถเทียมวัวของเก็นจิผ่านมายังทางคุ้นตา ซึ่งบัดนี้ดอกฟุจิบานสะพรั่งย้อยช่อล้อลมลงมาจากกิ่งต้นสนยักษ์   กิ่งหลิวไร้การตัดแต่งลู่สู่พื้นที่รกเรื้อราวป่าละเมาะ   เขาจึงสั่งหยุดรถและให้โคะเระมิตสึเข้าไปสำรวจภายใน   เก็นจิรู้ว่าซุเอะสึมุฮะนะคงยังต้องพำนักอยู่ ณ ที่นี้  โคะเระมิตสึใช้แซ่ม้าตวัดแผ้วถางทางรกเรื้อให้เก็นจิเดินตามเข้าไป จนเปียกไปหมดทั้งเท้าถึงหัวเข่า กระนั้นความมั่นคงในรักขององค์หญิงแห่งฮิตะจิประทับใจเก็นจิอย่างมาก แม้จะไม่รักใคร่เอ็นดูนัก แต่เขาก็รับตัวนางไปดูแลอย่างสุขสบายจนตลอดชีวิต

## อ้างอิง
 

 

หมวดหมู่:วรรณกรรมญี่ปุ่น
หมวดหมู่:รายชื่อบทในตำนานเก็นจิ
ธงชาตินาซีเยอรมนี

**ธงชาตินาซีเยอรมนี** หรือชื่ออย่างเป็นทางการคือ **ธงชาติและธงพาณิชย์แห่งไรช์เยอรมัน** () เป็นธงชาติของไรช์เยอรมัน ระหว่างปี ค.ศ. 1933 ถึงปี 1945

## ประวัติ
เมื่อพรรคนาซีเข้าบริหารประเทศ ตั้งแต่วันที่ 5 มีนาคม ค.ศ. 1933 ธงชาติสีดำ-แดง-ทองถูกประกาศเลิกใช้เป็นธงชาติของนาซีเยอรมนี ต่อมา คำสั่งในวันที่ 12 มีนาคม รัฐบาลได้ประกาศใช้ธงสามสี คือ ดำ-ขาว-แดง ซึ่งเป็นธงชาติที่ใช้มาตั้งแต่สมัยจักรวรรดิเยอรมัน และ ธงสวัสดิกะของพรรคนาซีให้เป็นธงชาติของรัฐอย่างถูกต้องตามกฎหมายทั้งสองแบบ ในปี 1935 หลังจากประธานาธิบดี เพาล์ ฟอน ฮินเดนบูร์ก ถึงแก่อสัญกรรม ฮิตเลอร์ได้สถาปนาตนเองขึ้นเป็นฟือเรอร์ การใช้ธงชาติประจำรัฐสองผืนถูกยกเลิก และ ประกาศใช้ธงสวัสดิกะเป็นธงชาตินาซีเยอรมนี ขณะที่ธงสีดำ-ขาว-แดงแบบเก่าถูกห้ามใช้ด้วยเหตุผลที่ว่า "ถอยหลังลงคลอง"
การออกแบบธงประจำพรรคนาซีเริ่มขึ้นในฤดูร้อนปี 1920 โดย อดอล์ฟ ฮิตเลอร์ โดยใช้ธงที่มีพื้นหลังสีแดง วงกลมสีขาว และสัญลักษณ์สวัสดิกะสีดำตรงกลาง โดยที่สีบนพื้นธงได้แสดงความเชื่อมโยงถึงจักรวรรดิเยอรมัน เนื่องจากเลือกใช้สีบนธงตรงกับสีธงชาติจักรวรรดิเยอรมัน นอกจากนี้ ธงประจำพรรคนาซียังมีความหมายมากกว่านั้น ตามที่ฮิตเลอร์ได้เขียนเอาไว้ในไมน์คัมพฟ์ สีขาว หมายถึง ชาตินิยม สีแดง หมายถึง สังคมนิยม และเครื่องหมายสวัสดิกะ ซึ่งใช้เป็นเครื่องหมายของ เชื้อชาติอารยัน 

ปลายสงครามโลกครั้งที่สอง หลังจากนาซีเยอรมันพ่ายแพ้สงคราม กฎหมายฉบับแรกที่บังคับใช้โดยสภาควบคุมฝ่ายสัมพันธมิตร คือ การสั่งให้ทำลายสัญลักษณ์ของนาซีทั้งหมด และเลิกใช้กฎหมายที่เกี่ยวข้อง นอกจากนี้ ยังมีคำสั่งห้ามใช้ธงสวัสดิกะในหลายประเทศ โดยเฉพาะอย่างยิ่ง ในประเทศเยอรมนี 

## ดูเพิ่ม
* ธงชาติเยอรมนี
* รายชื่อธงในเยอรมนี (ค.ศ. 1933–1935)
* รายชื่อธงเรือในนาซีเยอรมนี
* ฮอสท์-เวสเซิล-ลีด

## อ้างอิง

หมวดหมู่:ธงชาติในอดีต 
หมวดหมู่:นาซีเยอรมนี
ฟือเรอร์

***ฟือเรอร์*** () ในภาษาเยอรมัน หมายถึง "ผู้นำ" โดยคำว่า "ฟือเรอร์" มักจะหมายถึง ฉายาของผู้นำนาซีเยอรมนี อดอล์ฟ ฮิตเลอร์ และเป็นตำแหน่งเดียวที่มีอำนาจสูงสุดในรัฐบาลนาซีเยอรมัน กองทัพเยอรมัน และองค์กรกึ่งทหาร (โดยเฉพาะอย่างยิ่งหน่วยเอ็สเอ็ส) โดยคำดังกล่าวเป็นการเอาอย่างจากคำว่า *[[อิลดูเช]]* ในภาษาอิตาลี ซึ่งมีความหมายอย่างเดียวกัน

## การเรียกตนเองของฮิตเลอร์
**ฟือเรอร์** คือ ชื่อพิเศษที่นายกรัฐมนตรีเยอรมนี อดอล์ฟ ฮิตเลอร์ใช้เรียกตนเองหลังจากรัฐบัญญัติการมอบอำนาจ เมื่อวันที่ 23 มีนาคม 1933 ซึ่งทำให้เขามีอำนาจที่จะประกาศใช้กฎหมาย โดยไม่ต้องผ่านการเห็นชอบจากไรชส์ทาค ในฐานะส่วนหนึ่งของกระบวนการ *[[ไกลช์ชัลทุง]]* และภายหลังจากการถึงแก่อสัญกรรมของเพาล์ ฟ็อน ฮินเดินบวร์ค ประธานาธิบดีคนแรกแห่งเยอรมนี เมื่อวันที่ 2 สิงหาคม ค.ศ. 1934 ฮิตเลอร์ได้ประกาศตนเองเป็นทั้งฟือเรอร์และนายกรัฐมนตรี โดยเรียกชื่อตำแหน่งเต็มว่า **ฟือเรอร์และนายกรัฐมนตรีไรช์** (*Führer und Reichskanzler*) ซึ่งเป็นการรวมตำแหน่งประมุขแห่งรัฐและนายกรัฐมนตรีเข้าด้วยกัน และทำให้ฮิตเลอร์กลายมาเป็นประมุขแห่งไรช์และหัวหน้ารัฐบาลไรช์อย่างเป็นทางการ และถือได้ว่าเป็นผู้นำเผด็จการแห่งไรช์ที่สามในทางปฏิบัติ 

นาซีเยอรมนีได้ปลูกฝัง *[[ฟือเรอร์พรินซิพ]]* (หลักการผู้นำ) และทำให้ฮิตเลอร์เป็นที่รู้จักกันโดยทั่วไปเป็นเพียงว่า  *ฟือเรอร์* ("ผู้นำ") และหนึ่งในสโลแกนทางการเมืองที่นาซีหยิบยกขึ้นมาพูดถึงบ่อยครั้งที่สุด คือ "หนึ่งชน หนึ่งไรช์ หนึ่งฟือเรอร์" (*Ein Volk, ein Reich, ein Führer*)

## การเรียกในเอกสาร
สำหรับการสั่งการและลงนามในทางการทหาร ฮิตเลอร์ได้ใช้ชื่อตำแหน่งว่า **ฟือเรอร์และผู้บัญชาการสูงสุดแห่ง[[แวร์มัคท์]]** (*Führer und Oberster Befehlshaber der Wehrmacht*) ส่วนการลงนามในเอกสารงานต่างประเทศเป็น **ฟือเรอร์และนายกรัฐมนตรีไรช์** (*Führer und Reichskanzler*) การลงนามในชื่อตำแหน่งทั้งสองแบบนี้เลิกใช้ในกลางปี 1942 โดยมีการเปลี่ยนเป็น **ฟือเรอร์แห่งไรช์เยอรมันใหญ่** (*Führer des Großdeutschen Reiches*) แทน

## ดูเพิ่ม
* ทำเนียบนายกรัฐมนตรีไรช์ (*Reichskanzlei*)
* ฟือเรอร์บุงเคอร์ (*Führerbunker*)
* จอมพลไรช์ (*Reichsmarschall*)
* ไรชส์ฟือเรอร์-เอ็สเอ็ส (*Reichsfühere-SS*)
* ไรชส์ยูเกินท์ฟือเรอร์ (*Reichsjugendführer*)
* ไรชส์ไลเทอร์ (*Reichsleiter*)

## อ้างอิง

## แหล่งข้อมูลอื่น
* WorldStatesmen

หมวดหมู่:ประมุขแห่งรัฐ
หมวดหมู่:หัวหน้ารัฐบาล
หมวดหมู่:ผู้นำสูงสุด
หมวดหมู่:นาซีเยอรมนี
หมวดหมู่:รัฐบาลนาซีเยอรมนี
หมวดหมู่:อดอล์ฟ ฮิตเลอร์
หมวดหมู่:ตำแหน่งผู้มีอำนาจ
มหาวิหารซันตามาเรียโนเวลลา

**มหาวิหารซานตามาเรียโนเวลลา** (ภาษาอังกฤษ: **Basilica of Santa Maria Novella**; ภาษาอิตาลี: **Santa Maria Novella**) เป็นวัดคริสต์ศาสนานิกายโรมันคาทอลิกตั้งอยู่ที่เมืองฟลอเรนซ์ในประเทศอิตาลี สถาปัตยกรรมที่เห็นอยู่ในปัจจุบันเป็นแบบกอธิคและเรอเนซองส์ตอนต้น มหาวิหารซานตามาเรียโนเวลลามีงานจิตรกรรมฝาผนังสำคัญๆ ของจิตรกรผู้มีชื่อเสียงหลายคนของฟลอเรนซ์ เช่นงานในชาเปลทอร์นาบุโอนิ โดย โดเมนนิโค เกอร์ลันเดา, ในชาเปลสปาโยลิ หรืองานในระเบียงคดโดย เปาโล อูเชลโล และงานศิลปะชนิดอื่นๆ เช่นกางเขนของ ฟีลิปโป บรูเนลเลสกี

## ประวัติ
วัดนี้เรียกว่าวัดใหม่ (Novella) เพราะเป็นวัดที่สร้างบนชาเปลเดิมที่สร้างมาตั้งแต่คริสต์ศตวรรษที่ 9 เมื่อนักบวชโดมินิคันได้รับสถานที่ในปี ค.ศ. 1221 นักบวชก็ตัดสินใจสร้างวัดใหม่และระเบียงคดติดกัน ตัววัดออกแบบโดยหลวงพ่อโดมินิคันสององค์ ฟราซิสโน ฟิโดเร็นติโน และฟราริสโตโร ดา แค็มพิ ตัววัดเริ่มสร้างราวกลางคริสต์ศตวรรษที่ 13 ราวปี ค.ศ. 1246 และเสร็จราว ค.ศ. 1360 ภายใต้การคุมงานของฟรา ลาโคโพ ตาเล็นติ เป็นสถาปัตยกรรมโรมาเนสก์-กอธิค โดยมีหอระฆังที่เก็บของมีค่า ในขณะนั้นส่วนล่างของด้านหน้าแบบกอธิคเท่านั้นที่เสร็จ ประตูสามประตูเป็นประตูโค้ง นอกนั้นด้านล่างของด้านหน้าเป็นซุ้มโค้งบอดแยกด้วยเสา ข้างล่างเป็นซุ้มแหลมแบบกอธิคเป็นแถบขาวเขียว ลายนี้ต่อเนื่องไปจนรอบลานวัด วัดได้รับการสถาปนาในปี ค.ศ.  1420

## อ้างอิง

## ดูเพิ่ม
* คริสต์ศาสนสถาน
* สถาปัตยกรรมกอธิค
* สถาปัตยกรรมเรอเนซองส์
* จิตรกรรมฝาผนัง

## แหล่งข้อมูลอื่น

*  พิพิธภัณฑ์และระเบียงคดของมหาวิหารซานตามาเรียโนเวลลา 

ซานตามาเรียโนเวลลา
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:สิ่งก่อสร้างในคริสต์ศตวรรษที่ 14
หมวดหมู่:สิ่งก่อสร้างในคริสต์ทศวรรษ 1240
หมวดหมู่:คริสต์ศาสนสถานแบบกอทิก
หมวดหมู่:คริสต์ศาสนสถานแบบเรอแนซ็องส์
วังปิตตี

**วังปิตตี** () เป็นวังแบบเรอแนซ็องส์ที่ตั้งอยู่ที่ด้านใต้ของแม่น้ำอาร์โน ไม่ไกลจากสะพานเวกกีโอ (Ponte Vecchio) ในเมืองฟลอเรนซ์ในประเทศอิตาลี 

ตัววังเดิมสร้างเมื่อปี ค.ศ. 1458 และเดิมเป็นที่พำนักของลูกา ปิตตี (Luca Pitti) นายธนาคารชาวฟลอเรนซ์ ต่อมาวังก็ถูกตระกูลเมดีชีซื้อไปในปี ค.ศ. 1539 และกลายมาเป็นที่พำนักหลักของตระกูลแกรนด์ดุ๊กแห่งทัสกานี นอกจากนั้นก็ยังใช้เป็นที่สะสมงานศิลปะต่าง ๆ เป็นจำนวนมหาศาล

ในคริสต์ศตวรรษที่ 18 วังปิตตีใช้เป็นที่บัญชาการของจักรพรรดินโปเลียนแห่งฝรั่งเศส และต่อมาก็ใช้เป็นวังหลวงของอาณาจักรอิตาลีแต่ก็เพียงระยะเวลาอันสั้น วังและข้าวของภายในวังได้รับการอุทิศให้เป็นสมบัติของประชาชนอิตาลีโดยพระเจ้าวิกเตอร์ เอ็มมานูเอลที่ 3 ในปี ค.ศ. 1919 ปัจจุบันเปิดให้ประชาชนเข้าชมได้ และเป็นพิพิธภัณฑ์ศิลปะที่ใหญ่ที่สุดแห่งหนึ่ง มีงานสะสมต่าง ๆ นอกเหนือจากงานสะสมที่มาจากตระกูลเมดีชี

## อ้างอิง

## แหล่งข้อมูลอื่น

หมวดหมู่:สิ่งก่อสร้างในคริสต์ทศวรรษ 1450
หมวดหมู่:สถาปัตยกรรมสมัยฟื้นฟูศิลปวิทยา 
ปิตตี
หมวดหมู่:พิพิธภัณฑ์ในประเทศอิตาลี  
[[หมวดหมู่:สิ่งก่อสร้างในฟลอเรนซ์}}
พระแม่มารีเบนัวส์

*ดูบทความหลักที่ [[พระแม่มารีและพระบุตร]]*

**พระแม่มารีเบนัวส์** หรือ **พระแม่มารีและพระบุตรกับดอกไม้** () เป็นภาพเขียนสีน้ำมันที่เขียนโดยเลโอนาร์โด ดา วินชี จิตรกรสมัยเรอเนซองส์ชาวอิตาลี ที่ปัจจุบันตั้งแสดงอยู่ที่พิพิธภัณฑ์เฮอร์มิทาจที่เซนต์ปีเตอร์สเบิร์ก, สหพันธรัฐรัสเซีย

“พระแม่มารีเบนัวส์” อาจจะเป็นหนึ่งในงานเขียนพระแม่มารีที่เลโอนาร์โดกล่าวถึงในเดือนตุลาคม ค.ศ. 1478 อีกภาพหนึ่งอาจจะเป็นภาพ “พระแม่มารีกับดอกคาร์เนชั่น” ที่หอศิลป์เก่าที่มิวนิก

อาจจะเป็นไปได้ว่า “พระแม่มารีเบนัวส์” เป็นงานเขียนชิ้นแรกที่เขียนหลังจากที่เป็นอิสระจากอันดรีย เดล เวอร์โรชชิโอ งานร่างสองชิ้นของภาพนี้เป็นของพิพิธภัณฑ์บริติช รอยยิ้มที่ไม่เผยอริมฝีปากทำให้น่าสันนิษฐานกันได้ว่าเป็นงานเขียนที่ยังไม่เสร็จเช่นภาพเขียนอื่นๆ ของเลโอนาร์โด

องค์ประกอบของภาพ “พระแม่มารีเบนัวส์” เป็นองค์ประกอบที่เป็นที่นิยมที่สุดอันหนึ่งของเลโอนาร์โดที่จิตรกรคนอื่นเลียนแบบกันอย่างแพร่หลาย รวมทั้งราฟาเอลที่เขียนภาพที่คล้ายคลึงกันชื่อ “พระแม่มารีสีชมพู” 

ภาพ “พระแม่มารีเบนัวส์” หายไปอยู่หลายร้อยปี จนในปีค.ศ. 1909 เมื่อสถาปนิกลิออง เบนัวส์ (Leon Benois) นำไปแสดงเป็นส่วนหนึ่งของงานสะสมของพ่อตาที่เซนต์ปีเตอร์สเบิร์ก ภาพเขียนถูกนำจากอิตาลีไปรัสเซียโดยอเล็กซานเดอร์ คอร์ซาคอฟ ในคริสต์ทศวรรษ 1790 เมื่อคอร์ซาคอฟเสียชีวิต ลูกชายก็ขายให้กับพ่อค้าอัสตราคาน (Astrakhan) เป็นจำนวน 1400 รูเบิลส์และในที่สุดก็ผ่านมาเป็นของครอบครัวเบนัวส์ในปี ค.ศ. 1880 หลังจากถกเถียงกันเรื่องใครเป็นผู้เขียนที่แท้จริงอยู่เป็นนานลิอองก็ขายภาพในกับพิพิธภัณฑ์เฮอร์มิทาจในปี ค.ศ. 1914 ตั้งแต่นั้นมาภาพเขียนก็ตั้งแสดงอยู่ที่นั่น   

## อ้างอิง

## ดูเพิ่ม
*เลโอนาร์โด ดา วินชี
*ภาพเขียนสีน้ำมัน
*พระแม่มารีและพระบุตร

หมวดหมู่:จิตรกรรมในคริสต์ทศวรรษ 1470
หมวดหมู่:เลโอนาร์โด ดา วินชี
หมวดหมู่:จิตรกรรมสีน้ำมัน
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับแม่พระและพระกุมาร
หมวดหมู่:งานสะสมของพิพิธภัณฑ์แอร์มิทาช
นักบุญเจอโรมในป่า

*ดูบทความหลักที่ [[นักบุญเจอโรม]]*

**นักบุญเจอโรมในป่า** () เป็นจิตรกรรมที่เขียนโดยเลโอนาร์โด ดา วินชีจิตรกรสมัยเรอเนซองส์ชาวอิตาลี ที่เขียนราวปี ค.ศ. 1480  ในปัจจุบันตั้งแสดงอยู่ที่พิพิธภัณฑ์วาติกัน, โรมในประเทศอิตาลี  

## หัวเรื่องและวิธีเขียน
ภาพนี้เป็นภาพของนักบุญเจอโรมระหว่างที่ไปวิปัสสนาอยู่ในทะเลทรายที่ซีเรียโดยใช้ชีวิตอย่างฤๅษี ที่เท้ามีสิงห์โตที่หมอบเชื่องเป็นเพื่อนอยู่ หลังจากที่นักบุญเจอโรมช่วยถอนหนามออกจากอุ้งตีนให้  สิงห์โตจึงเป็นเครื่องหมายแทนตัวอย่างหนึ่งของนักบุญเจอโรม ทางด้านซ้ายของภาพในฉากหลังเป็นภูมิทัศน์ที่เป็นหินอยู่กลางหมอกซึ่งเลโอนาร์โดใช้เทคนิค “sfumato” ที่มีชื่อเสียงในการเขียน ปากช่องบนผาทางขวายังอยู่ในระหว่างการร่าง ที่เห็นชัดอยู่อย่างเดียวคือวัดบนร่างบาซิลิกา ซึ่งเป็นการแสดงความสำคัญของนักบุญเจอโรมในคริสต์ศาสนาตะวันตกว่าเป็นคนหนึ่งในคริสต์ศาสนปราชญ์

## ประวัติการเป็นเจ้าของ
แผงถูกตัดเป็นสองชิ้นอยู่ระยะหนึ่งแต่กลับมารวมกันในคริสต์ศตวรรษที่ 19 โดยนักสะสมศิลปะคาร์ดินัล โจเซฟ เฟช (Joseph Fesch) ลุงของนโปเลียน โบนาปาร์ต  ตำนานที่นิยมกันเล่าว่าคาร์ดินัลเฟชพบส่วนของภาพที่เป็นร่างส่วนบนของนักบุญขายเป็นส่วนบนของโต๊ะอยู่ที่โรม หลายปีต่อมาก็พบชิ้นที่สองที่เป็นส่วนหัวของนักบุญที่ช่างทำรองเท้าใช้เป็นม้านั่ง ไม่ว่าเรื่องการพบจะจริงแท้อย่างไรแผงที่ซ่อมก็ถูกขายให้แก่สมเด็จพระสันตะปาปาปิอุสที่ 9 ผู้นำไปตั้งในพิพิธภัณฑ์วาติกัน ความเห็นที่ว่าภาพ “นักบุญเจอโรมในป่า” เคยเป็นส่วนหนึ่งของงานสะสมของจิตรกรอันเจลิคา คอฟมันน์ แต่ทฤษฎีนี้ไม่เป็นที่ยอมรับกันในหมู่นักวิชาการเมื่อไม่นานมานี้

## อ้างอิง

## ดูเพิ่ม
* เลโอนาร์โด ดา วินชี
* นักบุญเจอโรม

หมวดหมู่:จิตรกรรมในคริสต์ทศวรรษ 1480
หมวดหมู่:เลโอนาร์โด ดา วินชี
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ศิลปะเกี่ยวกับนักบุญ
หมวดหมู่:งานสะสมของพิพิธภัณฑ์วาติกัน
จักรพรรดิถังเซี่ยนจง

**จักรพรรดิถังเซี่ยนจง** (, ค.ศ. 778 – 14 กุมภาพันธ์ ค.ศ. 820) เป็นพระราชโอรสองค์โตในจักรพรรดิถังชุนจงและหวังไทเฮา มีพระนามเดิมว่า หลี่ชุน (李純)

เมื่อพระราชบิดาสละราชสมบัติลงในปี ค.ศ. 805 (พ.ศ. 1348) ขณะนั้นพระองค์มีพระชนม์ได้ 27 พรรษา ทรงเริ่มควบคุมอำนาจและสิทธิ์ในทหารของผู้ว่าการรัฐและปราบปรามกลุ่มอำนาจต่าง ๆ ทั้งผู้ว่าการรัฐและเชื้อพระวงศ์ และเมื่อปราบปรามได้หมดแล้วจึงทำให้อำนาจทั้งหมดกลับมาอยู่ในมือของราชสำนักอีกครั้ง

พระองค์หารู้ไม่ว่าอำนาจทั้งหมดไม่ได้อยู่ที่จักรพรรดิ แต่อยู่ที่ขันทีทั้งหลาย จักรพรรดิเสี้ยนจงทรงถูกปลงพระชนม์โดยขันทีที่ชื่อเฉินหงจี เมื่อวันที่ 14 กุมภาพันธ์ ค.ศ. 820 (พ.ศ. 1363) ขณะพระชนม์ได้ 42 พรรษา

โอรสของพระองค์ที่ประสูติแต่พระสนมกัว พระนามว่าองค์ชายหลี่เฮง จึงขึ้นครองราชย์เป็นจักรพรรดิถังมู่จง

เซี่ยนจง
ถังเซี่ยนจง
ส
พิพิธภัณฑ์วาติกัน

**พิพิธภัณฑ์วาติกัน** (; ) เป็นพิพิธภัณฑ์ที่ตั้งอยู่ภายในนครรัฐวาติกันในกรุงโรมในประเทศอิตาลี “พิพิธภัณฑ์วาติกัน” เป็นพิพิธภัณฑ์ที่แสดงศิลปะที่สะสมโดยวัดโรมันคาทอริกมาเป็นเวลาหลายร้อยๆ ปี 
เมื่อวันที่ 11 กุมภาพันธ์ ค.ศ. 1929 นครรัฐวาติกันและอิตาลีได้ลงนามสนธิสัญญายอมรับสถานะของนครรัฐวาติกันเป็นรัฐเอกราชมีอำนาจอธิปไตยของตนเอง

สมเด็จพระสันตะปาปาจูเลียสที่ 2 ทรงก่อตั้งพิพิธภัณฑ์ในคริสต์ศตวรรษที่ 16 ชาเปลซิสตินและห้องราฟาเอล (Stanze della Segnatura) เป็นส่วนหนึ่งที่ผู้เข้าชมพิพิธภัณฑ์จะได้เห็น

## อ้างอิง

## ดูเพิ่ม
* งานสะสมของพิพิธภัณฑ์วาติกัน

## แหล่งข้อมูลอื่น

หมวดหมู่:พิพิธภัณฑ์ในนครรัฐวาติกัน
หมวดหมู่:สถานที่ท่องเที่ยวในนครรัฐวาติกัน
วาติกัน
จักรพรรดิถังมู่จง

**สมเด็จพระจักรพรรดิถังมู่จง** (; 26 กรกฎาคม 795 – 25 กุมภาพันธ์ 824) เป็นจักรพรรดิแห่งราชวงศ์ถัง พระองค์ครองราชย์ตั้งแต่ ค.ศ. 820 ถึง ค.ศ. 824 จักรพรรดิมู่จงเป็นพระราชโอรสของจักรพรรดิถังเสียนจง กับจักรพรรดินีอี้อันพระองค์ได้รับการสถาปนาให้เป็นไท่จื่อ (รัชทายาท) ใน ค.ศ. 812 ในรัชสมัยของจักรพรรดิเสียนจง และหลังจากที่จักรพรรดิเสียนจงถูกขันทีลอบปลงพระชนม์ ไท่จื่อ หลี่ เหิง ก็ได้รับการประกาศให้เป็นจักรพรรดิใน ค.ศ. 820

## อ้างอิง

มู่จง
วิทยาลัยเซนต์ปีเตอร์ (โอกแลนด์)

**วิทยาลัยเซนต์ปีเตอร์ (โอกแลนด์)** () เป็นโรงเรียนมัธยมศึกษาคาทอลิกชายตั้งอยู่ในเมืองโอกแลนด์ ประเทศนิวซีแลนด์ และเป็นโรงเรียนมัธยมศึกษาคาทอลิกที่ใหญ่ที่สุดในประเทศนิวซีแลนด์ ก่อตั้งขึ้นในปี ค.ศ. 1939 โดยกลุ่มชาวคริสต์ผู้ที่อุทิศตนเพื่อศาสนา 
แต่ในปี ค.ศ. 2008 นั้นดำเนินการโดยกลุ่มคณาจารย์ผู้ทรงคุณวุฒิและคุณสมบัติ โรงเรียนนี้มีนักเรียนจากหลายเชื้อชาติด้วยกันรวมเป็นจำนวนสูงสุดถึง 1200 คน ทางด้านหลักสูตรการศึกษา โรงเรียนได้สอนหลักสูตรสำหรับมัธยมศึกษาตอนปลายทั้งสองหลักสูตรคือระบบสำเร็จการศึกษาที่ได้รับใบประกาศนียบัตรตามหลักสูตรแห่งชาติ (NCEA) และระบบการสอบแบบแคมบริดจ์นานาชาติ (CIE) โรงเรียนนี้มีนักเรียนจากนานาประเทศรวมทั้งสิ้นประมาณ 70 ประเทศ ศิษย์เก่าที่มีชื่อเสียงได้แก่ เซอร์ ไมเคิล เฟย์ (นักธุรกิจและผู้ผลิตเรือยอร์ช) และ แซม ฮันต์ (นักกวี) 
thumb|right|300px|วิทยาลัยเซนต์ปีเตอร์ ตึกโบร โอ'ดริสคอลล์
## สัญลักษณ์ประจำวิทยาลัย
* คำขวัญ: ให้ความรักและรับใช้
* ประเภท: โรงเรียนมัธยมศึกษาคาทอลิกชายแบบผสมผสาน (อายุ 7 - 13 ปี)
* ที่อยู่: 23 เมาต์เทนโรด, เอปซอม, โอคแลนด์
* เบอร์โทรศัพท์: +6495248108 
* แฟกซ์: +6495249459 
* อีเมล: admin@st-peters.school.nz 
* อาจารย์ใหญ่: เค. เอฟ. เฟาฮ์ตี้

## แหล่งข้อมูลอื่น
* เว็บไซต์ทางการ

หมวดหมู่:โรงเรียนในประเทศนิวซีแลนด์
หมวดหมู่:ประเทศนิวซีแลนด์
จักรพรรดิฮั่นยฺเหวียน

**ฮั่นยฺเหวียน** (; 75–8 กรกฎาคม 33 ปีก่อนคริสตกาล) เป็น จักรพรรดิ แห่ง ราชวงศ์ฮั่น พระองค์ครองราชย์ตั้งแต่ 48 ปีก่อนคริสตกาล ถึง 33 ปีก่อนคริสตกาล จักรพรรดิฮั่นยฺเหวียนส่งเสริม ลัทธิขงจื๊อ เป็นลัทธิประจำชาติของจีน พระองค์แต่งตั้งสาวก ขงจื๊อ ให้ดำรงตำแหน่งสำคัญในราชสำนัก

พร้อม ๆ กับที่พระองค์เสริมความแข็งแกร่งให้กับตำแหน่งของ ลัทธิขงจื๊อ เป็นคตินิยมอย่างเป็นทางการ สภาพของจักรวรรดิค่อย ๆ เสื่อมลงเนื่องจากความลังเลของพระองค์

## อ้างอิง

ยฺเหวียน
หมวดหมู่:บุคคลที่เกิดในปี พ.ศ. 469
หมวดหมู่:บุคคลที่เสียชีวิตในปี พ.ศ. 511
รอยัลรัมเบิล (2009)

**รอยัลรัมเบิล** (Royal Rumble 2009) เป็น รายการเพย์-เพอร์-วิว มวยปล้ำอาชีพ ของ เวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 25 มกราคม ค.ศ. 2009 ณ โจ หลุยส์ แอรีนา ในดีทรอยต์ รัฐมิชิแกน โดยเป็นรายการครั้งที่ 22 ที่จัดภายใต้ชื่อ รอยัลรัมเบิล และร่วมด้วยนักมวยปล้ำจาก รอว์, สแมคดาวน์ และ อีซีดับเบิลยู ในรายการนี้มีการแข่งขันปล้ำกัน 5 รายการด้วยกัน

## ผล

### ผลรอยัลรัมเบิล
สีแดง ██ คือ นักมวยปล้ำจากคายรอว์ , สีน้ำเงิน ██ คือ นักมวยปล้ำจากค่ายสแมคดาวน์ ,สีม่วง ██ คือ นักมวยปล้ำจากค่ายอีซีดับเบิลยู, และ สีทอง██ คือ นักมวยปล้ำแขกรับเชิญพิเศษ

## เกร็ดความรู้
*ซานติโน มาเรลลา เป็นนักมวยปล้ำที่ยืนอยู่บนเวทีสั้นที่สุดแค่เวลา 1 วินาที
*เรย์ มิสเตริโอ ถูกเวี่ยงออกมาแล้ว แต่เรย์ได้เหยียบแผ่นหลังของคู่ต่อสู้ที่ตกเวทีแล้วเดินขึ้นเวทีไปปล้ำต่อ กรรมการก็ไม่นับว่าตกรอบ

## อ้างอิง

## ดูเพิ่ม
* รอยัลรัมเบิล
* รายชื่อรายการเพย์-เพอร์-วิวของดับเบิลยูดับเบิลยูอี

รอยัลรัมเบิล (2009)
หมวดหมู่:มวยปล้ำอาชีพในปี พ.ศ. 2552
เซกิยะ

**เซกิยะ** (; *ด่านแห่งการพานพบ*) เป็นบทที่ 16 ของตำนานเก็นจิ ผลงานของ มุระซะกิ ชิคิบุ จากทั้งหมด 54 บท

## ที่มาของชื่อบท

**เซกิยะ** แปลว่า ด่าน ในบทนี้หมายถึง ด่านโอซาก้า ที่กั้นระหว่างเกียวโตกับจังหวัดด้านตะวันออก ด่านตรงนี้เองเป็นฉากของเรื่องราวในบทสั้น ๆ นี้

## ตัวละครสำคัญในบท

* **เก็นจิ** : ตำแหน่งไนไดจิน อายุ 29
* **อิโยะโนะสุเกะ** : สามีของอุสึเซะมิ รองเจ้าเมืองฮิตะจิ เดิมเป็นรองเจ้าเมืองอิโยะ
* **อุสึเซะมิ** : ภรรยาสาวของอิโยะโนะสุเกะ
* **เจ้าเมืองคะวะจิ** : เดิมตำแหน่ง คิอิโนะคะมิ ลูกเลี้ยงของอุสึเซะมิ
* **โคะงิมิ** : น้องชายของอุสึเซะมิ

## เรื่องย่อ

ณ ด่านโอซาก้า ขณะที่ขบวนของเก็นจิเดินทางจากนครหลวงมุ่งสู่วัดอิชิยะมะเดระเพื่อไปไหว้พระ ได้สวนทางกับ ขบวนของอุสึเซะมิ ภรรยาของรองเจ้าเมืองฮิตะจิ ซึ่งกำลังเดินทางกลับเมืองหลวงโดยบังเอิญ รองเจ้าเมืองฮิตะจิหยุดขบวนรถเทียมวัว 10 คันพักใต้ต้นสนบนจุดสูงสุดของด่าน พวกเขาคุกเข่าลงคำนับขบวนของเก็นจิที่สวนผ่าน เก็นจิส่งสาส์นให้อุเอะมองสะ (โคะงิมิ) ส่งผ่านให้ อุสึเซะมิ เก็นจิยังคงระลึกถึงอุสึเซะมิและความหลังที่ไม่อาจลืมเลือน ตัวนางเองก็มิอาจลืมเรื่องนั้นได้เช่นกัน

หลังจากกลับเมืองหลวง สามีของอุสึเซะมิป่วยหนักจนเสียชีวิตลง คิอิโนะคามิ ซึ่งตอนนี้มีตำแหน่งเจ้าเมืองคะวะจิเข้ามาดูแลแม่เลี้ยงสาวอย่างเกินหน้าที่ จนนางต้องหลีกเลี่ยงเขาด้วยการออกบวชชี หลังจากนั้น ในที่สุดเก็นจิก็รับตัวนางที่เป็นชี มาพำนักอย่างสงบสุขในคฤหาสน์นิโจของเขา

## อ้างอิง

 

หมวดหมู่:วรรณกรรมญี่ปุ่น
หมวดหมู่:นวนิยาย
หมวดหมู่:รายชื่อบทในตำนานเก็นจิ
จักรพรรดิฮั่นเฉิง

**สมเด็จพระจักรพรรดิเฉิงแห่งราชวงศ์ฮั่น** หรือ **ฮั่นเฉิงตี้** (51 ปีก่อน ค.ศ. - 7 ปีก่อน ค.ศ.) เป็นพระราชโอรสในจักรพรรดิฮั่น-ยฺเหวียนและหวังไทเฮามีพระนามเดิมว่าองค์ชายหลิวเอา
เมื่อพระราชบิดาสวรรคตเมื่อ 33 ปีก่อน ค.ศ. องค์ชายหลิวเอาที่รัชทายาทพระชนม์เพียง 18 พรรษาจึงขึ้นครองราชย์เป็น**จักรพรรดิฮั่นเฉิง** ในรัชกาลของพระองค์ สกุลหวังของ
หวังไทเฮาขึ้นมามีอำนาจอย่างมากในราชสำนักควบคุมทั้งขุนนางข้าราชการ ฯลฯ โดยเฉพาะหลานชายของหวังไทเฮาที่ชื่อหวังหมั่ง (ภายหลังได้เป็นจักรพรรดิซินเกาจู่) จักรพรรดิฮั่นเฉิงเป็นจักรพรรดิที่วุ่นวายเรื่องผู้หญิงโดยเฉพาะพระสนม 2 พี่น้องที่เป็นนางรำทั้งคู่คนพี่ชื่อเจ้าเฟยเอี๋ยนและคนน้องชื่อเจ้าเหอเต๋อ จักรพรรดิฮั่นเฉิงตี้สวรรคตเมื่อ 7 ปีก่อน ค.ศ. (พ.ศ. 536) ขณะพระชนม์ได้ 44 พรรษา พระราชนัดดาของพระองค์ที่พระนามว่าองค์ชายหลิวซินจึงขึ้นครองราชย์เป็นจักรพรรดิฮั่นไอตี้

## อ้างอิง

เฉิง
หมวดหมู่:บุคคลที่เกิดในปี พ.ศ. 493
หมวดหมู่:บุคคลที่เสียชีวิตในปี พ.ศ. 537
เอะอาวาเซะ

**เอะอาวาเซะ** (; *แข่งขันประชันภาพ*) เป็นบทที่ 17 ของตำนานเก็นจิ ผลงานของ มุระซะกิ ชิคิบุ จากทั้งหมด 54 บท

## ที่มาของชื่อบท

**เอะอาวาเซะ** แปลว่า การประชันภาพวาด  โดย จะแบ่งคู่แข่งขันเป็นสองฝ่าย แต่ละฝ่ายส่งภาพมาประชันกันฝ่ายละ 1 ภาพ (จะประชันกันกี่คู่ก็ได้)  ไม่มีหลักฐานปรากฏว่ามีการประชันภาพเกิดขึ้นมาก่อนในยุคก่อนหน้าที่นิยายเรื่องนี้เขียนขึ้น แต่แบบอย่างของการประชันภาพในนิยายเรื่องนี้นั้น เขียนเลียนแบบการประชันบทกวี (อุตะอะวะเสะ) ที่มีหลักฐานเป็นลายลักษณ์อักษรว่า เคยจัดประชันกันในพระราชวัง ในเดือนสามตามจันทรคติของปี ค.ศ. 960

## ตัวละครสำคัญในบท

* **เก็นจิ** : ตำแหน่งไนไดจิน อายุ 31
* **อะกิโคะโนะมุ** : อดีตไซกู ปัจจุบันเป็นพระชายาแห่งอิเสะ อายุ 22
* **ฟุจิตสึโบะ** : อดีตจักรพรรดินีในองค์คิริสึโบะอิน อายุ 36
* **อดีตจักรพรรดิสุซะคุอิน** : พระเชษฐาต่างมารดาของเก็นจิ อายุ 33
* **จักรพรรดิเรเซ** : อายุ 13
* **พระชายาโคกิเด็ง** : บุตรีของโทโนะจูโจ อายุ 14
* **กอนไดนะกอน** : โทโนะจูโจ สหายสนิทและพี่ภรรยาที่ล่วงลับของเก็นจิ
* **เฮียวบุเคียวโนะมิยะ** : พี่ชายของฟุจิตสึโบะ บิดาของมุราซากิ 
* **มุระซะกิ** : ภรรยารักของเก็นจิ อายุ 23
* **เหล่านางกำนัลฝ่ายซ้าย** : นางกำนัลตำหนักอุเมะ (อุเมะสึโบะ) นางกำนัลของอะกิโคะโนะมุ
* **เหล่านางกำนัลฝ่ายขวา** : นางกำนัลของพระชายาโคกิเด็ง
* **องค์ชายโฮะตะรุ** : พระอุปราช น้องชายต่างมารดาของเก็นจิ

## เรื่องย่อ

เก็นจิและฟุจิตสึโบะร่วมมือกันสนับสนุนอะกิโคะโนะมุ  อดีตไซกู ธิดาจองอดีตพระชายาแห่งโระคุโจ เข้าถวายตัวเป็นพระชายาในองค์จักรพรรดิเรเซ เพื่อเพิ่มความเข้มแข็งของขุมอำนาจในวัง อดีตจักรพรรดิสุซะคุสงเสียพระทัยมากเนื่องจากพระองค์แอบมีพระทัยให้อะกิโคะโนะมุมานานแล้ว และหากดูจากอายุ ทั้งสองจะเป็นคู่ที่เหมาะสมกันมาก เก็นจิเลือกสรรชี้แนะผู้ติดตามในการเข้าวังให้อะกิโคะโนะมุอย่างพิถีพิถัน

จักรพรรดิเรเซนั้นโปรดเรื่องการวาดภาพมาก ดังนั้นจึงมีการจัดการประชันภาพวาดเพื่อให้ทรงพระสำราญ  โดยประชันกันระหว่างพระชายา 2 ขั้วอำนาจใหญ่ในวัง (นอกจากประชันภาพวาดแล้ว ทั้งสองฝ่ายยังประชันกันเพื่อแยงความโปรดปรานจากองคฺจักรพรรดิเรเซด้วย) คือฝ่ายพระชายาโคกิเด็งนั่งอยู่ฝ่ายขวา แต่งกายด้วยสีฟ้า กล่องใส่ภาพวาดที่นำมาประชันเป็นสีฟ้าด้วย และพระชายาอะกิโคะโนะมุตำหนักอุเมะ นั่งอยู่ฝ่ายซ้าย  เครื่องแต่งกายและกล่องภาพวาดใช้สีแดง อดีตจักรพรรดินีพระราชชนนีฟุจิตสึโบะร่วมชมการประชันภาพอยู่หลังม่าน เก็นจิและโทโนะจูโจมาร่วมชมการประชันด้วย ทั้งคู่ถือหางคนละฝ่ายกัน องค์ชายโฮะตะรุทำหน้าที่กรรมการ  ทว่าภาพวาดมากมายที่นำมาประชันสูสีกันจนไม่อาจตัดสินเด็ดขาดลงไปได้ ในที่สุดทางฝ่ายซ้ายนำภาพวาดที่เก็นจิวาดขณะเนรเทศตัวเองไปหาดสุมะมาประชัน จนฝ่ายซ้ายได้รับชัยชนะไปอย่างไม่มีข้อโต้แย้ง

## อ้างอิง

 

หมวดหมู่:วรรณกรรมญี่ปุ่น
หมวดหมู่:นวนิยาย
หมวดหมู่:รายชื่อบทในตำนานเก็นจิ
อะซูไรต์

**อะซูไรต์** () เป็นแร่ทองแดงเนื้ออ่อนสีน้ำเงินเข้ม มีสูตรโครงสร้างทางเคมีเป็น Cu3(CO3)2(OH)2 เกิดจากการผุพังสลายตัวจากแร่ทองแดง

## ประโยชน์
ใช้ในอุตสาหกรรมการย้อมสี อัญมณี

## อ้างอิง

## แหล่งข้อมูลอื่น

* cphairat.tripod.com

หมวดหมู่:อัญมณี
หมวดหมู่:แร่ทองแดง
หมวดหมู่:แร่ไฮดรอกไซด์
หมวดหมู่:แร่คาร์บอเนต
หอศิลป์แห่งชาติ

**หอศิลป์แห่งชาติ** อาจหมายถึง

* หอศิลป์เจ้าฟ้า หรือ หอศิลป์แห่งชาติ ใน ประเทศไทย
* หอศิลป์แห่งชาติ (National Gallery) ในกรุงลอนดอน สหราชอาณาจักร
* หอศิลป์แห่งชาติ (National Gallery of Art) ในกรุงวอชิงตัน ดี.ซี. สหรัฐอเมริกา
* หอศิลป์แห่งชาติแห่งสกอตแลนด์ (National Gallery of Scotland)

และ ยังอาจหมายความรวมถึง
* หอศิลป์ภาพเหมือนแห่งชาติ (National Portrait Gallery) ในกรุงลอนดอน สหราชอาณาจักร
* หอศิลป์ภาพเหมือนแห่งชาติ (National Portrait Gallery)  ในกรุงวอชิงตัน ดี.ซี. สหรัฐอเมริกา
* หอศิลป์ภาพเหมือนแห่งชาติ (National Portrait Gallery) ในประเทศสวีเดน
* หอศิลป์ภาพเหมือนแห่งชาติ (National Portrait Gallery) ในกรุงแคนเบอร์รา ประเทศออสเตรเลีย
* หอศิลป์ภาพเหมือนแห่งชาติสกอตแลนด์ (Scottish National Portrait Gallery)
สยามโมซอรัส

**สยามโมซอรัส สุธีธรนี** () เป็นไดโนเสาร์เทอโรพอด ขนาดกลาง พบครั้งแรกที่หลุมขุดค้นที่ 1 ที่ภูประตูตีหมา อุทยานแห่งชาติภูเวียง อำเภอเวียงเก่า จังหวัดขอนแก่น ชิ้นส่วนตัวอย่างต้นแบบเป็นฟัน 9 ซี่ มีลักษณะคล้ายฟันจระเข้ เป็นรูปกรวยยาวเรียว ค่อนข้างตรง และโค้งเล็กน้อยในแนวด้านหลังของฟัน บนผิวของฟันมีร่องและสันนูนเล็กๆตามแนวความยาวของตัวฟันด้านละ 15 ลายเส้นโยงจากฐานของตัวฟันไปยังส่วนของยอดฟันห่างจากส่วนปลายสุดประมาณ 5 มิลลิเมตร แต่ไม่มีลักษณะเป็นหยักแบบฟันเลื่อย ความยาวของตัวฟันทั้งหมด 62.5 มิลลิเมตร ลักษณะฟันดังกล่าวไม่เคยมีรายงานการค้นพบจากที่ใดๆในโลกมาก่อน จึงพิจารณาให้เป็นสกุลและชนิดใหม่ คือ "สยามโมซอรัส สุธีธรนี"
thumb|left
thumb|right|ภาพจำลองตอนยังมีชีวิต

## อ้างอิง

* Buffetaut, E., and Ingavat, R. (1986) Unusual theropod teeth from the Upper Jurassic of Phu Wiang, northeastern Thailand. *Revue de Paleobiologie* **5**(2): 217-220.
* วิฆเนศ ทรงธรรม และ เบญจา เสกธีระ (2549) *ไดโนเสาร์ภูเวียง เจ้าฟ้าสิรินธร* กรมทรัพยากรธรณี กรุงเทพมหานคร 100 หน้า

หมวดหมู่:ไดโนเสาร์ในประเทศไทย
หมวดหมู่:ไดโนเสาร์ในยุคครีเทเชียส
หมวดหมู่:ซากดึกดำบรรพ์ในประเทศไทย
หมวดหมู่:สไปโนซอริเด
จักรพรรดิฮั่นกวังอู่

**จักรพรรดิฮั่นกวังอู่** ตามสำเนียงกลาง หรือ **ฮั่นกองบู๊** ตามสำเนียงฮกเกี้ยน (; 15 มกราคม ปีที่ 5 ก่อนคริสตกาล – 29 มีนาคม 57) พระนามเดิมว่า **หลิว ซิ่ว** (劉秀) ปฐมจักรพรรดิในราชวงศ์ฮั่นตะวันออก

องค์ชายหลิว ซิ่ว เป็นพระโอรสขององค์ชายหลิว ชิน (劉欽) เจ้าเมืองตุ้นใต้ (南頓令) หวัง หมั่ง (王莽) ขุนนางราชวงศ์ฮั่นตะวันตกเข้ายึดอำนาจและตั้งตัวเป็นจักรพรรดิสถาปนาราชวงศ์ซิน องค์ชาย หลิว ซิ่ว ซึ่งมีเชื้อฮั่นจึงซ่องสุมกำลังมาแย่งชิงแผ่นดินคืนและปราบปรามคู่แข่งจนสิ้นองค์ชาย หลิว ซิ่ว รวมบ้านเมืองสำเร็จในปี 36 พระองค์สถาปนาราชวงศ์ฮั่นขึ้นใหม่สถาปนาตนเป็นจักรพรรดิราชวงศ์ฮั่นแล้วตั้งเมืองลั่วหยางเป็นราชธานี นักประวัติศาสตร์จึงเรียกราชวงศ์ฮั่นก่อนถูกราชวงศ์ซินคั่นว่า ราชวงศ์ฮั่นตะวันตกและเรียกราชวงศ์ฮั่นที่ตั้งขึ้นอีกครั้งนี้ว่า ราชวงศ์ฮั่นตะวันออก

จักรพรรดิฮั่นกวังสวรรคตในปี ค.ศ. 57 องค์ชายหลิว หยาง (劉陽) โอรสของพระองค์จึงขึ้นเป็นจักรพรรดิองค์ถัดมา

กวังอู่
หมวดหมู่:พระมหากษัตริย์ผู้ทรงก่อตั้ง
พิพิธภัณฑ์แอร์มิทาช

**พิพิธภัณฑ์แอร์มิทาช** (; ; ) เป็นพิพิธภัณฑ์ที่ตั้งอยู่ที่เมืองเซนต์ปีเตอส์เบิร์กในประเทศรัสเซีย พิพิธภัณฑ์แอร์มิทาชเป็นพิพิธภัณฑ์ที่ใหญ่ที่สุดในโลกแห่งหนึ่งที่มีงานศิลปะในความครอบครองเป็นจำนวนราวสามล้านชิ้น และพิพิธภัณฑ์ศิลปะที่เก่าที่สุดในโลก งานศิลปะจำนวนมหาศาลตั้งแสดงอยู่ในอาคารหกหลัง อาคารเอกคือพระราชวังฤดูหนาวที่เคยเป็นที่ประทับของซาร์ แอร์มิทาชมีสาขาที่อัมสเตอร์ดัม, ลอนดอน, ลาสเวกัส และแฟร์ราราในอิตาลี พิพิธภัณฑ์แอร์มิทาชได้รับการบันทึกในหนังสือบันทึกสถิติโลกกินเนสส์ว่าเป็นหอศิลป์ที่มีงานสะสมมากชิ้นที่สุดในโลก

## อ้างอิง

## ดูเพิ่ม
* งานสะสมของพิพิธภัณฑ์แอร์มิทาช

## แหล่งข้อมูลอื่น

* พิพิธภัณฑ์แอร์มิทาช อัมสเตอร์ดัม
* พิพิธภัณฑ์แอร์มิทาช กุกเก็นไฮม์ 
* ห้องแอร์มิทาชในลอนดอน 

แอร์มิทาช
หมวดหมู่:สถานที่ท่องเที่ยวในประเทศรัสเซีย
แอร์มิทาช
หมวดหมู่:สิ่งก่อสร้างในเซนต์ปีเตอส์เบิร์ก
จักรพรรดิฮั่นหมิง

**สมเด็จพระจักรพรรดิหมิงแห่งราชวงศ์ฮั่น** หรือ **ฮั่นหมิงตี้** (; ค.ศ. 28-75) เป็นพระราชโอรสองค์ที่ 2 ใน จักรพรรดิฮั่นกวังอู่ มีพระนามเดิมว่าองค์รัชทายาทหลิวหยางทรงประสูติเมื่อ ค.ศ. 28 (พ.ศ. 571) เมื่อพระราชบิดาสวรรคตลงเมื่อปี ค.ศ. 57 ขณะพระชนม์ได้ 62 พรรษาองค์รัชทายาทหลิวหยางจึงขึ้นครองราชย์สืบต่อพระนามว่า จักรพรรดิฮั่นหมิง เมื่อพระชนม์ได้ 29 พรรษาในรัชกาลของพระองค์ พระพุทธศาสนาเริ่มเผยแผ่เข้าสู่จีน ต่อมาโปรดให้ส่งคณะทูตไปยังอินเดียเพื่อไปอัญเชิญ พระไตรปิฎก ปีต่อมาโปรดให้สร้าง วัดม้าขาว ขึ้นทางตะวันตกของลั่วหยางสวรรคตเมื่อ ค.ศ. 75 ขณะพระชนม์ได้ 47 พรรษาครองราชย์ได้ 18 ปี องค์รัชทายาทหลิวต้าจึงเสด็จขึ้นครองราชย์พระนามว่า จักรพรรดิฮั่นจาง ก่อนสวรรคตมีพระราชโองการมิให้สร้างวิหารประจำพระองค์ขึ้น พระองค์ทรงมีพระวิริยะอุตสาหะในการบริหารบ้านเมืองมากพระองค์จะเลือกผู้ดูแลราชกิจที่เป็นคนซื่อสัตย์และจงรักภักดีนอกจากนี้พระองค์ได้วางกำลังไว้อย่างแน่นหนาบริเวณริมแม่น้ำทาริมเพื่อป้องกันการรุกรานจากเผ่าซยงหนูโดยพระองค์ได้แต่งตั้งปันเชาเป็นผู้ช่วยพระองค์ในการดูแลเขตริมแม่น้ำทาริม

## ในขณะที่ดำรงตำแหน่งเป็นอ๋อง/กงแห่งตงไห่และรัชทายาท

## ชีวิตช่วงแรก
หลิวหยางเกิดเมื่อปี ค.ศ.28 เป็นพระโอรสของสมเด็จพระจักรพรรดิฮั่นกวังอู่และพระสนมอิ๋นอี้หัว
ในตอนนั้นพระบิดาพระองค์ยังเป็นข้าราชการในสมเด็จพระจักรพรรดิฮั่นเกิงสือ
พระบิดาของพระองค์ได้แต่งงานกับอิ๋นอี้หัวในปี ค.ศ.23 หลังจากนั้นพระบิดาของพระองค์ได้ขึ้นเป็นจักรพรรดิในปี ค.ศ.25
พระบิดาของพระองค์ต้องการแต่งตั้งให้พระมารดาของพระองค์เป็นจักรพรรดินีแต่พระองค์ปฏิเสธด้วยเหตุผลว่าไม่มีพระโอรสและไม่มีคุณสมบัติ พระบิดาของพระองค์จึงตั้งพระสนมเกาเป็นจักรพรรดินีด้วยเหตุว่าพระองค์มีพระโอรสพระนามว่าหลิวเจียงและพระบิดาพระองค์ทรงตั้งหลิวเจียงเป็นรัชทายาท ต่อมาไม่นานนักหลิวหยางจึงประสูติเมื่อ ค.ศ. 28

หมิง
จักรพรรดิฮั่นอาย

**จักรพรรดิฮั่นอาย** (; 27 ปีก่อนคริสตกาล – 15 สิงหาคม 1 ปีก่อนคริสตกาล) พระนามเดิมว่า **หลิว ซิน** (劉欣) เป็นจักรพรรดิแห่งราชวงศ์ฮั่น พระองค์ขึ้นครองราชย์เมื่อพระชนมายุได้ 20 พรรษา โดยได้รับการสถาปนาเป็นรัชทายาทโดยจักรพรรดิฮั่นเฉิงพระปิตุลาที่ไม่มีรัชทายาท และทรงครองราชย์ตั้งแต่ 7 ถึง 1 ปีก่อนคริสตกาล

ขุนนางและราษฎรล้วนตื่นเต้นเมื่อจักรพรรดิฮั่นอายเสด็จขึ้นครองราชย์ เพราะเชื่อว่า พระองค์ทรงพระปรีชาสามารถ แต่ปรากฏว่า รัชกาลของฮั่นอายเต็มไปด้วยการฉ้อราษฎร์บังหลวงและการเก็บภาษีหนักหน่วง ทั้งฟู่เจาอี๋ (傅昭儀) พระชายาของจักรพรรดิฮั่น-ยฺเหวียน (漢元帝) พระเจ้าปู่ ยังเข้าก้าวก่ายการแผ่นดิน และเรียกร้องให้พระองค์ตั้งพระนางเป็นพระจักรพรรดินีอัยยิกาเจ้า (grand empress dowager) ตำแหน่ง "ไท่หฺวังไท่โฮ่ว" (太皇太后; "อัครราชมหาเทวี") แม้พระนางจะมิเคยได้รับแต่งตั้งเป็นจักรพรรดินีมาก่อนก็ตาม ทำให้มีผู้ดำรงตำแหน่ง "ไท่โฮ่ว" (太后; "มหาเทวี") ถึงสี่คนในเวลาเดียวกัน คือ พระนางฟู่เจาอี๋ เรียกว่า "ฟู่ไท่โฮ่ว" (傅太后), หวัง เจิ้งจฺวิน (王政君) พระชายาอีกองค์ของจักรพรรดิฮั่น-ยฺเหวียน เรียกว่า "หวังไท่โฮ่ว" (王太后), จ้าว เฟย์ย่าน (趙飛燕) พระชายาของจักรพรรดิฮั่นเฉิง เรียกว่า "จ้าวไท่โฮ่ว" (定太后), และติ้งเฟย์ (定妃) พระมารดาของจักรพรรดิฮั่นอายเอง เรียกว่า "ติ้งไท่โฮ่ว" (定太后)

ฟู่ไท่โฮ่วเข้าควบคุมราชกิจจนพระนางสิ้นพระชนม์เมื่อ 2 ปีก่อนคริสตกาล ระหว่างนั้น พระนางวางแผนกำจัดเฝิง ยฺเวี่ยน (馮媛) พระชายาอีกองค์หนึ่งของจักรพรรดิฮั่น-ยฺเหวียน ซึ่งพระนางถือเป็นศัตรูหัวใจ โดยบีบให้พระนางเฝิงฆ่าตัวตายด้วยข้อกล่าวหาว่าเป็นแม่มด ส่วนจักรพรรดิฮั่นอายก็ถอดยศสกุลหวังของหวังไท่โฮ่ว แล้วตั้งสกุลฟู่ของฟู่ไท่โฮ่ว กับสกุลติ้งของติ้งไท่โฮ่ว เข้าสวมแทน จักรพรรดิฮั่นอายยังสั่งประหารหวัง เจีย จากสกุลหวัง ซึ่งดำรงตำแหน่งอัครมหาเสนาบดี (丞相) เพราะเหตุที่ได้วิพากษ์วิจารณ์พระองค์ ส่งผลให้พระองค์เสื่อมความนิยมในหมู่ประชา

จักรพรรดิฮั่นอายยังเป็นที่รู้จักในฐานะชายรักร่วมเพศ นักประวัติศาสตร์แต่โบราณระบุว่า พระองค์มีความสัมพันธ์กับชายหนุ่มนามว่า ต่ง เสียน (董賢) โดยพรรณนาความสัมพันธ์ของทั้งสองว่า "รักมากจนตัดแขนเสื้อ" (斷袖之癖) สืบเนื่องจากเหตุการณ์ในบ่ายวันหนึ่งซึ่งพระองค์กับต่ง เสียน ร่วมเตียงกัน แล้วพระองค์ตื่นขึ้นเห็นต่ง เสียน นอนหลับทับแขนเสื้อพระองค์อยู่ ไม่อยากปลุกเขาให้ตื่นไปด้วย จึงตัดแขนเสื้อของพระองค์เองออกแล้วค่อย ๆ ลุกจากเตียง นอกจากนี้ พระองค์ยังอวยยศให้ต่ง เสียน มากมาย จนเมื่อเวลาที่พระองค์สิ้นพระชนม์นั้น ปรากฏว่า ต่ง เสียน ถึงกับได้ว่าการกองทัพทั้งปวง ครั้นสิ้นจักรพรรดิฮั่นอายแล้ว หวังไท่โฮ่วก็เข้ากุมอำนาจ โดยให้หวัง หมั่ง (王莽) ญาติของพระนาง ก่อรัฐประหาร แล้วบังคับให้ต่ง เสียน ปลิดชีวิตตนเอง ก่อนจะตั้งองค์ชายหลิว ค่าน (劉衎) ขึ้นสืบราชสมบัติเป็นจักรพรรดิฮั่นผิง (汉平帝) โดยมีหวัง หมั่ง สำเร็จราชการ

## อ้างอิง

หมวดหมู่:พระมหากษัตริย์จีนในศตวรรษที่ 1 ก่อนคริสตกาล
อาย
หมวดหมู่:ราชนิกูลที่มีความหลากหลายทางเพศ
หมวดหมู่:ชาวจีนที่มีความหลากหลายทางเพศ
หมวดหมู่:บุคคลที่มีความหลากหลายทางเพศในสมัยโบราณ
หมวดหมู่:ประมุขแห่งรัฐที่มีความหลากหลายทางเพศ
หมวดหมู่:บุคคลที่เกิดในปี พ.ศ. 517
หมวดหมู่:บุคคลที่เสียชีวิตในปี พ.ศ. 543
จักรพรรดิฮั่นจาง

**สมเด็จพระจักรพรรดิจางแห่งราชวงศ์ฮั่น** หรือ **จักรพรรดิฮั่นจาง** (, 57 - 9 เมษายน 88) มีพระนามเดิมว่า องค์รัชทายาทหลิวต้า ประสูติเมื่อ ค.ศ. 57 (พ.ศ. 600) ปีเดียวกับที่พระอัยกา (จักรพรรดิฮั่นกวังอู่) สวรรคตและพระราชบิดา (จักรพรรดิฮั่นหมิง) เสด็จขึ้นครองราชย์เมื่อพระราชบิดาสวรรคตในปี ค.ศ. 75 (พ.ศ. 618) องค์ชายหลิวต้า รัชทายาทจึงเสด็จขึ้นครองราชย์เป็น จักรพรรดิฮั่นจาง จักรพรรดิองค์ที่ 3 แห่ง ราชวงศ์ฮั่นตะวันออก เมื่อพระชนม์เพียง 18 พรรษา

พระองค์สืบสานพระปณิธานในการปกครองของพระอัยกาและพระราชบิดาจนทำให้บ้านเมืองเฟื่องฟูสูงสุดจนคนเรียกยุคนี้ว่า "ยุคการปกครองหมิง-จาง"

สวรรคตเมื่อ ค.ศ. 88 (พ.ศ. 31) องค์ชายหลิวจ้าวจึงขึ้นเสด็จขึ้นครองราชย์เป็น จักรพรรดิฮั่นเหอ

จาง
โฟลร์ ยันเซิน

**โฟลร์ ยันเซิน** () เป็นนักร้องชาวดัตช์ในวงอาฟเทอร์ฟอร์เอเวอร์  เกิดเมื่อ 21 กุมภาพันธ์ ค.ศ. 1981 ที่ประเทศเนเธอร์แลนด์

## ผลงาน

### กับ After Forever

* Ephemeral (demo, 1999) 
* Wings of Illusion (demo, 1999) 
* Follow in the Cry (single, 2000) 
* Prison of Desire (full-length, 2000) 
* Decipher (full-length, 2001) 
* Emphasis/Who Wants To Live Forever (single, 2002) 
* Monolith of Doubt (single, 2002) 
* Exordium (EP, 2003) 
* My Choice/The Evil That Men Do (single, 2003) 
* Invisible Circles (full-length, 2004) 
* Digital Deceit (single, 2004) 
* Remagine (full-length, 2005) 
* Two Sides/Boundaries Are Open (single, 2006) 
* Mea Culpa (compilation, 2006) 
* Energize Me (single, 2007) 
* After Forever (full-length, 2007) 
* Equally Destructive (single, 2007) 

### กับ Ayreon

* Universal Migrator Part 1: The Dream Sequencer (full-length, 2000) 
* 01011001 (full-length, 2008) 
* Elected (EP, 2008); vocals in "Ride the Comet". 

### กับ Star One

* Space Metal (full-length, 2002) 
* Live On Earth (live album, 2003)

หมวดหมู่:นักร้องดัตช์
หมวดหมู่:บุคคลจากจังหวัดนอร์ทบราแบนต์
เฮเลนา ไมเคิลเซน

**เฮเลนา ไมเคิลเซน** () คือนักร้องชาวนอร์เวย์ ในวงเนเธอร์แลนด์ Sahara Dust และ  Trail of Tears

## ผลงาน

### กับ Trail of Tears

*When Silence Cries - 1997 
*Disclosure In Red - 1998 
*Profoundemonium - 2000 
*Black Horizon: Infinity Of Chaos - 2002 

### กับ Imperia

*The Ancient Dance of Qetesh - 2004 
*The Queen of Light - 2007 

### กับ Angel

*A Woman's Diary - Chapter I - 2005

หมวดหมู่:นักร้องนอร์เวย์
หมวดหมู่:นักร้องเสียงโซปราโน
หมวดหมู่:บุคคลจากเทศมณฑลอักเดอร์
แคเมล็อต

**แคเมล็อต** () คือวงดนตรีแนวพาวเวอร์เมทัล, ซิมโฟนิกเมทัล, โพรเกสซีฟเมทัล  ชาวอเมริกัน จาก Tampa, Florida ก่อตั้งโดยโทมัส ยังบลัด และ ริชาร์ด วอร์เนอร์  ในปี ค.ศ. 1991 และนักร้องนำชาว นอร์เวย์ลูกครึ่งไทยที่ชื่อ รอย คาน เข้าร่วมในอัลบั้ม  *Siége Perilous* และยังช่วยโทมัส ยังบลัด แต่งเพลงอีกด้วย

ในปี ค.ศ. 2008 Kamelot ได้วางแผง อัลบั้มทั้งหมด 8 อัลบั้ม,2 อัลบั้มการแสดงสด,1 ดีวีดีบันทึกการแสดงสด,5 มิวสิก วิดีโอ และอัลบั้มต่อมาที่ชื่อว่า *Ghost Opera*

## ผลงาน
### อัลบั้ม

* Eternity (1995) 
* Dominion (1997) 
* Siége Perilous (1998) 
* The Fourth Legacy (2000) 
* Karma (2001) 
* Epica (2003) 
* The Black Halo (2005) 
* Ghost Opera (2007)
* Poetry For The Poisoned (2010)
* Silverthorn (2012)

### อัลบั้มการแสดงสด

* The Expedition (2000) 
* One Cold Winter's Night (2006) 

### ดีวีดี บันทึกการแสดง

* One Cold Winter's Night (2006) 

### มิวสิก วิดีโอ

* "The Haunting" (กับ Simone Simons) (2005) 
* "March of Mephisto" (กับ Shagrath และ Jens Johansson) (2005) 
* "Ghost Opera" (2007) 
* "The Human Stain" (2007) 
* "Rule the World" (2008) 
* "Love You to Death" (ยังไม่เผยแพร่)

## อ้างอิง

หมวดหมู่:กลุ่มดนตรีเฮฟวีเมทัลสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2534